ເຂື່ອນໄຊຍະຕ້ອງ ມີການສຶກສາຜົນກະທົບ ຕື່ມອີກ
ລາວຕົກລົງຈະທໍາການສຶກສາຜົນກະທົບ ຈາກແຜນການກໍ່ສ້າງເຂື່ອນໄຊຍະບູລີ ໃນແມ່ນໍ້າຂອງເພີ້ມຕື່ມອີກຕາມການສະເໜີ ຂອງສະມາຊິກຄະນະກໍາມະການແມ່ນໍ້າຂອງ.
ກອງປະຊຸມຄະນະມົນຕີຂອງຄະນະກໍາມາທິການແມ່ນໍ້າຂອງ (MRC) ຄັ້ງທີ 18 ທີ່ ເມືອງສຽມຣຽບ ໃນພາກຕາເວັນອອກສຽງເໜືອຂອງກໍາປູເຈຍ ໃນທ້າຍອາທິດແລ້ວ ນີ້ ໄດ້ສິ້ນສຸດລົງດ້ວຍການ ທີ່ທາງການລາວ ໄດ້ຕົກລົງທີ່ຈະປະຕິບັດຕາມການສະ ເໜີຂອງທາງການກໍາປູເຈຍ ແລະຫວຽດນາມ ຊຶ່ງກໍຄືການເລື່ອນແຜນການກໍ່ສ້າງ ເຂື່ອນໄຊຍະບູລີໃນລໍາແມ່ນໍ້າຂອງໃນເຂດປະເທດລາວອອກໄປຢ່າງບໍ່ມີກໍານົດ ຫລື ຈົນກວ່າ ຈະໄດ້ທໍາການສຶກສາ ເພື່ອປ້ອງກັນບັນຫາຜົນກະທົບຕໍ່ສະພາບແວດລ້ອມ ທໍາມະຊາດ ໃນແມ່ນໍ້າຂອງທີ່ໄດ້ມາດຕະຖານສາກົນ ແລະເປັນທີ່ຍອມຮັບຂອງສະ ມາຊິກໃນ MRC ດ້ວຍກັນຢ່າງແທ້ຈິງ ໃນການນໍາສະເໜີດັ່ງກ່າວນີ້ ທາງການກໍາປູເຈຍ ໃນຖານະປະເທດເຈົ້າພາບຈັດການ ປະຊຸມຄັ້ງນີ້ ກໍໄດ້ສະແດງເຫດຜົນວ່າ ການກໍ່ສ້າງເຂື່ອນໄຊຍະບູລີ ໃນລໍາແມ່ນໍ້າຂອງ ໃນເຂດປະເທດລາວອາດຈະສົ່ງຜົນກະທົບ ຕໍ່ສະພາບແວດລ້ອມທໍາມະຊາດ ແລະ ສັດນໍ້າ ໃນເຂດຕອນຫລ່າງຂອງເຂື່ອນຢ່າງຮຸນແຮງກໍເປັນໄປໄດ້ ໂດຍສະເພາະແມ່ນ ຜົນກະທົບຕໍ່ປະຊາກອນປາຫລາຍກວ່າ 850 ສາຍພັນ ແລະລວມໄປເຖິງປະຊາຊົນ ອີກຫລາຍກວ່າ 60 ລ້ານຄົນ ທີ່ດໍາລົງຊີບຢູ່ໄດ້ ດ້ວຍການເພິ່ງພາຊັບພະຍາກອນທໍາ ມະຊາດ ແລະນໍາໃຊ້ນໍ້າຈາກແມ່ນໍ້າຂອງ ເພື່ອຕອບສະໜອງພື້ນທີ່ການກະສິກໍາອີກ ດ້ວຍນັ້ນເອງ ທາງດ້ານທ່ານວີລະພົນ ວີລະວົງ ລັດຖະມົນຕີຊ່ວຍວ່າການກະຊວງ ພະລັງງານ ແລະບໍ່ແຮ່ຂອງລາວ ຊຶ່ງໄດ້ເຂົ້າຮ່ວມໃນກອງປະຊຸມ ຄັ້ງນີ້ດ້ວຍນັ້ນ ກໍໄດ້ໃຫ້ການຢືນ ຢັນວ່າ ທາງການລາວໃຫ້ຄວາມ ສໍາຄັນຢ່າງຍິ່ງ ຕໍ່ການນໍາສະເໜີ ດັ່ງກ່າວຂອງປະເທດສະມາຊິກ ໃນ MRC ດ້ວຍກັນ ທັງຍັງໄດ້ ຄໍານຶງເຖິງບັນຫາ ແລະຜົນກະ ທົບ ທີ່ອາດຈະເກີດຂຶ້ນກັບປະ ເທດສະມາຊິກຈາກການກໍ່ສ້າງ ເຂື່ອນໄຊຍະບູລີ ດັ່ງກ່າວອີກດ້ວຍ ເພາະສະນັ້ນ ທາງການລາວ ຈຶ່ງເຕັມໃຈທີ່ຈະທໍາການສຶກ ສາ ເພື່ອປ້ອງກັນບັນຫາຜົນກະທົບຕໍ່ໄປອີກ ແລະ ຖ້າຫາກພົບວ່າ ມັນຈະສົ່ງຜົນກະທົບດ້ານ ລົບຫລາຍກວ່າດ້ານບວກ ທາງການລາວກໍພ້ອມທີ່ຈະຍົກເລີກໂຄງການ ດັ່ງທີ່ທ່ານວີລະພົນ ໄດ້ໃຫ້ການຊີ້ແຈງວ່າ: ກ່ອນໜ້ານີ້ ທ່ານທອງສິງ ທໍາມະວົງ ນາຍລັດຖະມົນຕີລາວໄດ້ໃຫ້ການຢືນຢັນກັບທ່ານ ຫງຽນເຕີ່ນ ຢຸ໊ງ, ນາຍລັດຖະມົນຕີຫວຽດນາມ ໃນລະຫວ່າງທີ່ຜູ້ນໍາລັດຖະບານຂອງທັງສອງ ປະເທດ ໄດ້ພົບປະເຈລະຈາກັນ ໃນໂອກາດກອງປະຊຸມສຸດຍອດຜູ້ນໍາອາເຊຍຄັ້ງທີ 18 ຢູ່ກຸງ ຈາກາຕ້າ ປະເທດອິນໂດນີເຊຍ ເມື່ອກາງປີນີ້ວ່າ ລັດຖະບານລາວ ໄດ້ຕັດສິດໃຈໃຫ້ມີການ ເລື່ອນແຜນການ ກໍ່ສ້າງເຂື່ອນໄຊຍະບູລີເທິງແນວແມ່ນໍ້າຂອງອອກ ໄປຢ່າງບໍ່ມີກໍາໜົດມາ ຄັ້ງນຶ່ງແລ້ວ ເຖິງແມ່ວ່ານາຍລັດຖະມົນຕີລາວ ຈະບໍ່ໄດ້ໃຫ້ເຫດຜົນປະກອບການຕັດສິນໃຈດັ່ງກ່າວກໍ່ຕາມ ຫາກແຕ່ກໍ່ເປັນທີ່ຮັບຮູ້ກັນໂດຍທົ່ວໄປແລ້ວວ່າ ໂຄງການເຂື່ອນໄຊຍະບຸລີໄດ້ຖືກຄັດຄ້ານຢ່າງ ກວ້າງຂວາງ ຈາກເຄືອຂ່າຍປະຊາຊົນໄທ ເພື່ອການອານຸລັກຊັບພະຍາກອນທຳມະຊາດໃນ ເຂດລຸ່ມແມ່ນໍ້າຂອງ ໃນໂອກາດກອງປະຊຸມສຸດຍອດອາຊຽນ ທີ່ໄດ້ຈັດຂຶ້ນໃນໂອກາດດຽວ ກັນກັບກອງປະຊຸມສຸດຍອດອາຊຽນດັ່ງກ່າວນີ້ ເຄືອຂ່າຍປະຊາຊົນດັ່ງກ່າວ ກໍຍັງໄດ້ສະ ແດງການຄັດຄ້ານໂຄງການກໍ່ສ້າງເຂື່ອນໄຊຍະບູລີ ຕໍ່ບັນດາຜູ້ນຳລັດຖະບານອາຊຽນອີກ ດ້ວຍ ການສະແດງການຄັດຄ້ານຕໍ່ ໂຄງການກໍ່ສ້າງເຂື່ອນໄຊຍະ ບູລີດັ່ງກ່າວນີ້ ຖືເປັນການຍົກ ລະດັບການເຄື່ອນໄຫວ ຈາກ ຂົງເຂດລຸ່ມແມ່ນໍ້າຂອງ ໄປສູ່ ລະດັບພູມີພາກເອເຊຍຕາເວັນ ອອກສຽງໃຕ້ຢ່າງເປັນຮູບປະ ທໍາເປັນຄັ້ງທໍາອິດ ເພາະວ່າ ກ່ອນໜ້ານີ້ເຄືອຂ່າຍປະຊາຊົນ ໄທ ຈາກ 8 ຈັງຫວັດທີ່ຢູ່ລຽບ ຝັ່ງແມ່ນໍ້າຂອງ ກໍໄດ້ຍື່ນໜັງສື ສະເໜີໃຫ້ເລື່ອນການກໍ່ສ້າງ ອອກໄປເປັນເວລາ 10 ປີ ເພື່ອ ທຳການສຶກສາກ່ຽວກັບການປ້ອງກັນບັນຫາຜົນກະທົບຕໍ່ສິ່ງແວດລ້ອມທໍາມະຊາດແລະ ສັງຄົມຢ່າງລະອຽດຮອບຄອບເສຍກ່ອນ ນອກຈາກນັ້ນ ເຄືອຂ່າຍປະຊາຊົນໄທ ກໍຍັງໄດ້ຍື່ນໜັງສືທີ່ມີສາລະສຳຄັນຕໍ່ນາຍົກລັດຖະ ມົນຕີໄທ, ຄະນະກຳມາທິການສິ່ງແວດລ້ອມປະຈຳລັດຖະສະພາໄທ ແລະກຸ່ມບໍລິສັດ ຊໍ ການຊ່າງ ໃນຖານະທີ່ຈະເປັນຜູ້ ລົງທຶນກໍ່ສ້າງເຂື່ອນໄຊຍະບູລີ ທະນາຄານພານິດ 4 ແຫ່ງ ທີ່ກຳລັງຈະພິຈາລະນາໃຫ້ເງິນກູ້ສະໜັບສະໜູນໂຄງການລວມໄປ ເຖິງການໄຟຟ້າຝ່າຍ ຜະຫລິດແຫ່ງປະເທດໄທ (EGAT) ທີ່ຈະຮັບຊື້ພະລັງງານໄຟຟ້າ ແລະ ອີກ 15 ພາກ ສ່ວນ ທີ່ໄດ້ໃຫ້ການສະໜັບສະໜູນດ້ານເງິນທຶນແກ່ຄະນະກຳມາທິການແມ່ນໍ້າຂອງ (MRC) ອີກດ້ວຍ